
E l ő t e r j e s z t é s
Mindszentkálla Község Önkormányzata Képviselő-testületének                                                               2026. szeptember 23-án tartandó nyilvános ülésére

Tárgy:	a közterületek használatáról szóló 9/2008.(VI.6.) önkormányzati rendelet módosításának megtárgyalása
Előterjesztő:		Csombó Zoltán polgármester
Előkészítette:		Cséri Mónika műszaki ügyintéző

                                                                                         Jogszabállyal nem ellentétes

Előterjesztő							dr. Szabó Tímea címzetes főjegyző

Tisztelt Képviselő-testület! 

Mindszentkálla Község Önkormányzata Képviselő-testületének a közterületek használatáról szóló 9/ 2008. (VI. 6.) rendelete (a továbbiakban: Rendelet) 3. § (1) bekezdése rendelkezik arról, hogy a közterület rendeltetéstől eltérő használatához (a továbbiakban: közterület használat) engedély szükséges.
A Rendelet 3. § 1) bekezdés h) pontja alapján közterület használati engedélyt kell beszerezni vendéglátó ipari előkert céljára történő eltérő használat esetén.

A Rendelet 1. melléklet A. táblázatának 9. sora alapján a vendéglátóipari előkert céljából eltérő hasznosítás esetén a fizetendő díj: 40 Ft/m2/nap.
A Rendelet 9. § (4a) bekezdése az alábbiakról rendelkezik:
„(4a) Amennyiben engedélyes a település lakossága, valamint a köz számára hasznos, szükséges tevékenységet végez, akkor a Képviselő-testület döntése alapján az 1. melléklet szerint fizetendő díjból a Képviselő-testület által meghatározott mértékű kedvezmény adható. Amennyiben a közterület használat engedélyezése során e bekezdés alkalmazásának lehetősége felmerül, akkor a polgármester az engedéllyel kapcsolatos döntése meghozatalát megelőzően köteles a kedvezmény megállapításával kapcsolatos javaslatot a kedvezmény alkalmazásáról és mértékéről való döntés meghozatala érdekében a Képviselő-testület elé terjeszteni.”
A Képviselő-testület részéről a 2026. májusi ülésen –mint ahogyan Önök előtt is ismeretes- felmerült a Rendelet módosításának szükségessége mind a díj meghatározása, mind a Képviselő-testület által meghatározott kedvezmény adása vonatkozásában.

Tekintettel arra, hogy konkrét szándék nem került meghatározásra, így a Rendelet módosítása két lépcsőben történhet: amennyiben a Képviselő-testület jelen ülés keretében elhatározza a módosítás részleteit, úgy a soron következő ülésre a rendelet módosítás előkészítésre kerülhet (rendelet tervezet formájában), mely vonatkozásban hozhatja meg döntését a Testület.
Kérem, fentiek ismeretében hozzák meg döntésüket.

Határozati javaslat:

A Képviselő-testület felkéri a jegyzőt, hogy a döntésnek megfelelően a rendelet módosítására irányuló tervezetet a soron következő ülésre készítse elő.

Felelős:	dr. Szabó Tímea címzetes főjegyző
Határidő:	soron következő testületi ülés









